**UGOVOR O JAVNOJ NABAVCI - ROBE**

**Ugovorne strane:**

**1. KJKP ''Vodovod i Kanalizacija'' d.o.o. Sarajevo**, ul. Jaroslava Černija br. 8., Sarajevo, koga zastupa v.d. direktor Azra Muzur, dipl.inž.građ. (u daljem tekstu: Kupac)

i

**2. '' SINEKS LABORATORIJA '' d.o.o Banja Luka** ul. Vasilija Ostroškog br. 1, 78000 Banja Luka koga zastupa direktor Sani Crljić, inž.tehn. (u daljem tekstu: Prodavac).

.

**Član 1.**

Predmet ovog ugovora je nabavka roba: **'' Aparat za ultra čistu vodu ''** (predmetna nabavka je planirana pod rednim brojem 157. u izmjeni Plana nabavki za 2017 god.), po provedenom postupku javne nabavke putem konkurentskog zahtjeva za dostavu ponuda broj KZ 102/17, a sve prema tenderskoj dokumentaciji br. KZ 102/17 i usvojenoj ponudi broj: 290/17 od 11.12.2017. godine koja je sastavni dio ovog ugovora.

**Član 2.**

Ukupna vrijednost nabavke roba iz člana 1. ovog ugovora bez uključenog PDV-a iznosi: **9.100,00KM** (slovima: devethiljadasto) .

Ukupna vrijednost nabavke roba iz člana 1. ovog ugovora sa uključenim PDV-om iznosi: **10.647,00KM** (slovima: desethiljadašeststotinačetrdesetsedam) .

U cijenu su uključene carine, takse, osiguranje kao i druge dadžbine date na paritetu FCO Sarajevo – skladište Kupca.

Ugovorena cijena je fiksna i ne podliježe bilo kojim izmjenama.

**Član 3.**

Prodavac se obavezuje da robu koja je predmet ovog ugovora isporuči prema uslovima iz tenderske dokumentacije i prihvaćene ponude.

**Član 4.**

Prodavac će predmetnu robu isporučiti u poslovne prostorije Kupca, ul. Jaroslava Černija broj 8., Sarajevo, a u roku od 45 dana po prijemu narudžbenice.

Prilikom isporuke robe u otpremnici, pored iskazane količine, potrebno je obavezno navesti i usvojene jedinične cijene iz ponude Prodavca.

Prodavac će uz isporuku predmetne robe izvršiti i instalaciju aparata kao i edukaciju zaposlenika za rukovanje aparatom. Prodavac će uz aparat isporučiti uputstvo za rukovanje na jednom od službenih jezika BiH.

**Član 5.**

Način i uslovi plaćanja su: u roku 60 dana od ispostavljanja fakture, na transakcijski račun Prodavca broj: 5621008000095039 kod NLB Banka a.d Banja Luka.

**Član 6.**

Prodavac ima pravo na produženje ugovornog roka u slučaju više sile.

Rok za isporuku predmetne robe produžit će se za onoliko dana koliko je trajala smetnja.

Prodavac je dužan podnijeti zahtjev za produženje roka Kupcu u roku od **3 dana** po nastanku razloga za produženje roka.

Produženje roka utvrđuje Kupac u pisanoj formi i to u roku od **5 dana** po pisanom zahtjevu Prodavca.

**Član 7.**

U slučaju kašnjenja u isporuci roba, do kojeg je došlo krivicom Prodavca, isti će platiti ugovornu kaznu u skladu sa Zakonom o obligacionim odnosima u iznosu od 1% naručene robe, za svaki dan kašnjenja do urednog ispunjenja, s tim da ukupan iznos ugovorene kazne ne može prijeći 10% od ukupno ugovorene vrijednosti robe koja je predmet narudžbe. Prodavac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od Kupca.

**Član 8.**

Robe koje su predmet ovog Ugovora moraju biti u skladu sa kvalitetom naznačenim u usvojenoj ponudi.

Ukoliko se utvrdi da roba koju je Prodavac isporučio ima greške ili nije ugovorenog kvaliteta, Prodavac je dužan robu koja je predmet reklamacije zamijeniti sa novom.

Dužina trajanja garancije na isporučenu robu iznosi minimalno 12 mjeseci od dana isporuke robe a Prodavac je obavezan prilikom isporuke dostaviti garantni list sa garantnim uslovima.

Ponuđač je dužan da obezbjedi servis i rezervne dijelove za isporučenu robu.

**Član 9.**

Prodavac se obavezuje da neće sklapati podugovor ni o jednom bitnom dijelu ugovora bez prethodnog pismenog odobrenja Kupca.

**Član 10.**

Na sve odnose i institute koji nisu regulisani ovim ugovorom, primjenjivaće se odgovarajuće odredbe Zakona o obligacionim odnosima, a eventualni sporovi rješavat će se sporazumno.

Ukoliko sporazumno rješenje nije moguće, nadležan je sud u Sarajevu.

**Član 11.**

Sve eventualne izmjene i dopune ovog ugovora, ugovorne strane će dogovarati međusobno uz obaveznu pismenu saglasnost ugovornih strana.

**Član 12.**

Prodavac nema pravo zapošljavati, u svrhu izvršenja ovog ugovora, fizička ili pravna lica koja su učestvovala u pripremi tenderske dokumentacije ili su bila u svojstvu člana ili stručnog lica koje je angažirala Komisija za nabavke, najmanje šest mjeseci po zaključenju ugovora, odnosno od početka realizacije ugovora.

**Član 13.**

Kupac može pisanim obavještenjem poslatom Prodavcu, navodeći pri tom dan stupanja na snagu raskida ugovora, raskinuti ugovor u sljedećim slučajevima:

* ukoliko Prodavac propusti da isporuči predmetnu robu u vremenskom periodu određenom u ugovoru;
* ukoliko Prodavac propusti da izvrši sve druge obaveze prema ugovoru koje bitno mogu djelovati na Kupčev rad;
* ukoliko Prodavac bankrotira ili je insolventan na drugi način, pod uslovom da takvo raskidanje ne oštećuje ili ne djeluje na bilo kakvu obavezu koju Prodavac ima prema Kupcu.

Prodavac, može takođe pismenim putem raskinuti ovaj ugovor, u slučaju da Kupac ne ispuni obavezu plaćanja, kako je definisano u članu 6. ovog ugovora.

**Član 14.**

Ovaj ugovor stupa na snagu kada ga potpišu obje ugovorne strane a zaključuje se na period od 12 (dvanaest) mjeseci od dana potpisivanja istog. Ugovor je sačinjen u 6 (šest) istovjetnih primjeraka od kojih po 3 (tri) primjerka zadržava svaka ugovorna strana.

Sastavni dio ugovora su:

* Tenderska dokumentacija br. KZ 102/17
* Usvojena ponuda br. 290/17 od 11.12.2017. god.

**Za Prodavca: Za Kupca:**

**Direktor v.d. Direktor**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sani Crljić, inž.tehn. Azra Muzur, dipl.inž.građ

Broj:……………….. Broj:................................

Datum:......................... Datum:.............................